Experiența, închisoarea ori cei 32 de ani diferență între cei doi pare că i-au făcut să-și reconfigureze traseul. El departe, ea liberă, decizia s-a luat și în aceste condiții, Irina Tănase postând un mesaj care duce cu gândul la despărțirea de Liviu Dragnea.

Se confirmă despărțirea Irinei Tănase de Liviu Dragnea?

Între Irina Tănase și Liviu Dragnea este o diferență de vârstă de 32 de ani. Ea are 25, el 57. Așadar, ajunsă în atenția opiniei publice din postura de iubită a lui Dragnea, tânăra a devenit rapid unul dintre cele mai controversate personaje. Vânat a fost și începutul lor, nu numai parcursul.

Astfel, s-a aflat că spre finalul anului 2013, când avea 21 de ani, Irina Tănase s-a angajat la Ministerul Dezvoltării Regionale și Administrației Publice, în calitate de asistentă a lui Liviu Dragnea, după ce inițial se făcuse remarcată participând ca voluntar la organizarea Congresului PSD din 2013. Începutul a fost rapid și pare că și sfârșitul, Irina postând pe Instagram două mesaje care induc ideea de despărțire, prin cuvintele existente: loialitate, schimbare și toxic.

”Când o persoană toxică nu te mai poate controla…”

”Unii oameni nu îți sunt loiali. Ei sunt loiali nevoii lor de a fi cu tine. Odată ce nevoile lor se schimbă, și loialitatea lor se schimbă.

Când o persoană toxică nu te mai poate controla, va încerca să controleze modul în care ceilalți te văd. Dezinformarea se va simți nedreaptă, dar stai deasupra ei, ai încredere că alți oameni pot, eventual, să vadă adevărul exact așa cum este el”, sunt mesajele Irinei Tănase.

Istoric

În urmă cu trei zile, se zvonea că Irina Tănase s-a despărțit de Dragnea. Drept dovadă a stat inelul de 10.000 de euro pe care acesta i l-a dat și la care blondina a renunțat. Mai mult, Irina se afișează tot mai tristă, iar mesajele postate pe conturile de socializare întăresc ideea de separare.